
 Nümunə
 
XƏBƏRDARLIQ № ____
	________ rayonu (şəhəri),
____ nömrəli tam orta məktəb
	«___» oktyabr 2026-cı il



Kimə: ____________________________ (valideynin / qanuni nümayəndənin soyadı, adı, atasının adı)
Təhsilalan: ____________________________ (soyadı, adı, atasının adı), ____ sinif
Əsas: məktəb rəhbərliyi tərəfindən «___», «___» və «___» oktyabr 2026-cı il tarixlərində tərtib edilmiş № ___, № ___ və № ___ saylı aktlar
Azərbaycan Respublikasının “Ümumi təhsil haqqında” Qanununun 12.13-1-ci maddəsinə əsasən, dövlət ümumi təhsil müəssisəsində təhsilalanlar və təhsilverənlər tərəfindən geyim ilə bağlı tələblərə riayət olunmalıdır. Həmin Qanunun 24.2.2-1-ci maddəsinə əsasən, dövlət ümumi təhsil müəssisəsində övladları, habelə qəyyumluğunda və ya himayəsində olan şəxslər tərəfindən geyim forması ilə bağlı tələblərə riayət olunmasını təmin etmək valideynlərin və digər qanuni nümayəndələrin vəzifəsidir.
Qanunun 12.13-cü maddəsinə əsasən hazırlanmış və Azərbaycan Respublikası Nazirlər Kabinetinin 17 mart 2022-ci il tarixli, 96 nömrəli Qərarı ilə təsdiq edilmiş “Dövlət ümumi təhsil müəssisəsi təhsilalanlarının geyim formalarının təsvirləri”nin (Nazirlər Kabinetinin 21 sentyabr 2026-cı il tarixli, 309 nömrəli Qərarı ilə edilmiş dəyişikliklər nəzərə alınmaqla; bundan sonra – Təsvirlər):
–	1.3-cü bəndinə əsasən, təhsilalanlar müəyyən edilmiş geyim formasını təhsil müəssisəsində, habelə təhsil müəssisəsindən kənarda keçirilən rəsmi məktəb tədbirlərində geyinirlər;
–	1.4-1-ci bəndinə əsasən, təhsilalanlar tərəfindən müəyyən edilmiş geyim formasının vahidliyini pozan, habelə ümumi təhsilin dünyəvilik prinsipinə uyğun olmayan digər geyim elementlərindən istifadə edilməsinə yol verilmir;
–	1.8-ci bəndinə əsasən, təhsilalanların geyim forması ilə təmin edilməsi, habelə onlar tərəfindən geyim formasına dair tələblərə riayət olunmasının təmin edilməsi valideynlərin və ya digər qanuni nümayəndələrin vəzifəsidir;
–	1.9-cu bəndinə əsasən, Təsvirlərin tələblərinə təhsilalanlar tərəfindən riayət edilməsinə məktəbin rəhbərliyi nəzarət edir;
–	1.10-cu bəndinə əsasən, Təsvirlərə təhsilalanlar tərəfindən riayət olunması ilə bağlı məsələlər məktəbin Pedaqoji Şurası tərəfindən həll edilir.
Məktəbdə tətbiq edilən geyim forması dəsti Təsvirlərin 3.2-ci bəndinə uyğun olaraq Pedaqoji Şuranın qərarı (protokol № ___) ilə müəyyən edilmiş və valideynlərin nəzərinə çatdırılmışdır.
Buna baxmayaraq, məktəb rəhbərliyinin apardığı müşahidələr və tərtib edilmiş aktlarla müəyyən edilmişdir ki, övladınız «___», «___» və «___» oktyabr 2026-cı il tarixlərində məktəbə müəyyən edilmiş geyim formasına riayət etmədən gəlmiş, Təsvirlərin 1.4-1-ci bəndinə zidd olaraq geyim formasının vahidliyini pozan əlavə geyim elementindən istifadə etmişdir.
Pozuntunun məzmunu: ____________________________________________
Pozuntunun bir neçə gün təkrarlanması Sizin tərəfinizdən “Ümumi təhsil haqqında” Qanunun 24.2.2-1-ci maddəsi və Təsvirlərin 1.8-ci bəndi ilə müəyyən edilmiş vəzifənin yerinə yetirilməməsi kimi qiymətləndirilir.
Yuxarıda göstərilənləri nəzərə alaraq, Sizdən TƏLƏB OLUNUR:
1)	növbəti dərs günündən etibarən övladınızın məktəbə yalnız müəyyən edilmiş geyim formasında, geyim formasının vahidliyini pozan və dünyəvilik prinsipinə uyğun olmayan əlavə elementlər olmadan gəlməsini təmin etməyiniz;
2)	övladınızla məktəbin daxili intizam qaydaları və geyim formasına dair tələblər barədə izahat işi aparmağınız;
3)	bu xəbərdarlığı aldığınız gündən 3 (üç) iş günü müddətində məktəbin direktoruna (direktor müavininə) yaxınlaşaraq müsahibədə iştirak etməyiniz və yol verilmiş pozuntu ilə bağlı yazılı izahat təqdim etməyiniz.
XƏBƏRDARLIQ EDİLİR ki, geyim formasına riayət edilməməsi halı bir daha təkrarlandıqda:
–	məsələ Təsvirlərin 1.10-cu bəndinə uyğun olaraq Sizin iştirakınızla Pedaqoji Şuranın müzakirəsinə çıxarılacaq;
–	valideyn vəzifələrinin yerinə yetirilməməsi barədə rayon (şəhər) təhsil şöbəsinə (idarəsinə) rəsmi məlumat veriləcək;
–	qanunvericiliklə nəzərdə tutulmuş tədbirlərin görülməsi üçün məlumat aidiyyəti üzrə yetkinlik yaşına çatmayanların işləri və hüquqlarının müdafiəsi üzrə komissiyaya göndəriləcəkdir.
Görüləcək tədbirlər təhsilalanın təhsil hüququnu məhdudlaşdırmır; məqsəd qanunvericiliyin tələblərinə riayət olunmasını təmin etməkdir. Lakin bu tələblərin icrasına görə məsuliyyət birbaşa valideynin (qanuni nümayəndənin) üzərinə düşür.
Xəbərdarlıq iki nüsxədə tərtib edilmişdir: bir nüsxəsi valideynə (qanuni nümayəndəyə) təqdim edilir, digəri təhsilalanın şəxsi işinə əlavə olunur. Xəbərdarlıqla tanış olduğunuzu məktəbdə saxlanılan nüsxədə imza və tarixlə təsdiq etməyiniz tələb olunur. İmza etməkdən imtina edildikdə, bu barədə iki şahidin iştirakı ilə akt tərtib edilir; imtina xəbərdarlığın qüvvəsinə təsir etmir.
Məktəbin direktoru: ______________________________ (adı, soyadı)
İmza: __________________          M.Y.
Xəbərdarlığın bir nüsxəsini aldım və onunla tanış oldum:
Valideynin (qanuni nümayəndənin) soyadı, adı, atasının adı: ________________________
Təhsilalanın soyadı, adı, atasının adı: ______________________________   Sinfi: ______
İmza: __________________
Tarix: «____» ______________ 2026-cı il
İmzadan imtina barədə qeyd (lazım gəldikdə):
______________________________________________________________
Şahidlər: 1) ______________________________   İmza: __________
                2) ______________________________   İmza: __________

